প্রধান অতিথির বক্তৃতায় রাশেদ খান মেনন বলেন, তরুণরাই পারে এবং পেরেছে সবসময় । পঞ্চাশের দশকের তরুণরা প্রায় সকলেই প্রতিষ্ঠিত। তবে সাহিত্য ক্ষেত্রে উনসত্তর ও একাত্তরের তরুণরা তেমন কোন প্রভাব ফেলতে পারেননি বলে তিনি হতাশা ব্যক্ত করেন। অবশ্য আশির দশকে তরুণদের সাহিত্য চর্চা রাজনীতিতে প্রভাব ফেলেছে বলে উল্লেখ করেন তিনি। রাশেদ খান মেনন আশাবাদ ব্যক্ত করেন, কালি ও কলম তরুণ কবি ও লেখক পুরষ্কার তরুণদের সাহিত্যচর্চাকে উৎসাহিত করবে ।